Hellemani torn

Hellemani torn (ka Hellemanni torn) asub Tallinna vanalinnas ja kuulub Tallinna keskaegsete kaitserajatiste hulka. Tänapäeval on torni aadress Müürivahe tänav 48/Uus tänav 1 ja ta asub Kesklinna linnaosas Vanalinna asumis.

Hellemani tornist ühele poole jääb linnamüüris Viru värav, teisele poole Munkadetagune torn.

Nõukogude ajal kuulus torn Kinoliidule. Torni all on sissepääsuta alusruum, mis tõenäoliselt tehti niiskuse vähendamiseks. 1960.  aastatel kaldus torn koos külgneva müürilõiguga meetri võrra välja, see toestati ja konserveeriti. 

Hellemani torn restaureeriti põhjalikult 2006. aastal, Hellemani ja  Munkadetagust torni ühendav kaitsekäik taastati 2007. Koos Hellemanni tornist Viru tänava poole mineva kaitsekäiguga on kaitsekäigu pikkus ligi 200 meetrit ning see on turistidele avatud.

Vaata ka
Tallinna linnamüür
Tallinna tornistik

Viited

Välislingid
 "Munkadetagune torn esitleb peagi oma uut kuube" Pealinn, 14. juuni 2010

Tallinna linnamüüri tornid
Kesklinna linnaosa ehitised